paragraph_text: Huitoto (Uitoto, Witoto).- Glavno pleme porodice Huitotoan nastanjeno u zapadnom bazenu Amazone u jugoistočnoj Kolumbiji i susjednom sjevernom Peruu. Huitoti su u širem smislu podijeljeni na kojih tideset plemena (31), koja se bave ribolovom (kanua nemaju), stanuju u selima koja se sastoje od jedne velike kolektivne kuće s oko 100 osoba srodnih po muškoj liniji. Kulturi Huitota koja pripada tropskoj kišnoj šumi, pripadaju signalni bubnjevi, puhaljka kojom se služe u lovu i odjeća koja se izrađuje od tape, učinjene od unutarnje kore drveta. Žene tradicionalno hodaju gole, a oba spola prakticiraju bojanje tijela, ponekad od ramena pa do gležnja. rat je uobičajena pojava kod njih, i načina dolaska do ratnih zarobljenika, od kojih su stariji bili pojedeni i mlađi su se čuvali u zarobljeništvu. Kanibalizam je bio ograničen na muškarce, a razlozi su magijsko-religiozni, vjerojatno prijenosna magija kakvu nalazimo u raznim kulturama, kao kod Kansa i Carib Indijanaca. Šamani su u vezi s duhovima, bave se bajanjem i liječenjem bolesti oboljelih. Kućanstvo sačinjavaju muž kao glava obitelji, njegovih sinova, njegovih žena i nevjenčane djece. Preferira se brak s kćerkom majčine sestre.